b'\n_START_ARTICLE_\nLamborghini Silhouette\n_START_SECTION_\nRazvoj\n_START_PARAGRAPH_\nSredina 1970-ih godina je bila jako te\xc5\xa1ka za Lamborghini. U Italiji su vladali veliki nemiri, \xc4\x8dak je blizu Bologne ubijen \xc4\x8dovjek. Uz to sve, vladala je i naftna kriza. 1974. Ferruccio Lamborghini prodao je svoje udjele i dao kontrolu Georges-Henriju Rossettiju i Ren\xc3\xa9u Leimeru. Bob Wallace, jedan od najpoznatijih Lamborghinijevih test voza\xc4\x8da i in\xc5\xbeenjera napustio je tvrtku 1975 godine. Lamborghini u to vrijeme nije dobro poslovao pa je jeftiniji i manji automobil bio idealno rje\xc5\xa1enje. Silhouette je po\xc4\x8detno trebala biti styling vje\xc5\xbeba istaknute talijanske tvrtke Bertone. Baziran je na ranijem Urracu. Silhouette je bio prvi Lamborghini koji je koristio tvrdi krov. Uklonjivi krov se mogao pohraniti iza stra\xc5\xbenjih sjedala. Kako bi se prilagodio novom krovu napravljene su zna\xc4\x8dajne promjene kako bi se pove\xc4\x87ala \xc4\x8dvrsto\xc4\x87a. Bertone je preuredio karoseriju i napravio mjesta i za iznimno \xc5\xa1iroke gume Pirelli P7. Dodali su nove lukove kota\xc4\x8da, posebnu prednju haubu s kanalima za zrak za hladnjak ulja i ko\xc4\x8dnice. Straga je imala jedinstveni oblik prozora koji su zapravo bili obru\xc4\x8d koji je skrivao krov.Iza sjedala je bio sredi\xc5\xa1nje postavljen V8 motor, koji je mogao razviti 265 KS. .\n_START_SECTION_\nProizvodnja\n_START_PARAGRAPH_\nLamborghini Silhouette slu\xc5\xbebeno je predstavljen na auto showu u \xc5\xbdenevi 1976._NEWLINE_Imao je 3.0 V8 motor i 5-stupanjski mjenja\xc4\x8d i diferencijal koji su ra\xc4\x91eni u istom bloku s motorom, te su slali svu snagu na zadnje kota\xc4\x8de. Imao je Girling samoventiliraju\xc4\x87e ko\xc4\x8dnice, te upravlja\xc4\x8d bez serva. Motor je imao 4 Weber 40 DCNF dvostruka karburatora i bio je hla\xc4\x91en vodom._NEWLINE_Uz sve financijske probleme tvrtke, kupci nisu bili pretjerano zainteresirani za Silhouette, dijelom zbog mnogo ve\xc4\x87eg i ja\xc4\x8deg Countacha, koji je imao V12 motor i bio na jako dobrom glasu, tako da je Lamborghini proizveo samo 54 Silhouette, kojeg je nasljedio Jalpa.'